मवेिशयों से लदे तीन ट्रक पकड़ाए,दलाल गिरफ्तार
मैथन | बुधवारकी सुबह मैथन थाना अन्तर्गत मैथन संजय चौक के समीप एनएच टू होते हुए बंगाल जा रही तीन मवेशी लदे ट्रकों को ग्रामीण एसपी की टीम ने छापामारी कर हिरासत में लिया। टीम ने ट्रकों के साथ चार अन्य व्यक्ति सहित एक स्कार्पियों कार को भी हिरासत में लेकर मैथन थाना को सौंप दिया। छापामारी के संबंध में बताया जा रहा है कि टीम को गुप्त सूचना मिली थी कि बुधवार की सुबह मवेशी लदे कुछ ट्रक बंगाल की ओर जाने वाला है। जिसे लेकर निरसा से ही पुलिस ने ट्रकों को पीछा करना शुरु किया। परंतु चालक ने ट्रक को नहीं रोका। इसके बाद मैथन टोल प्लाजा पर ट्रक की गति धीरे होते ही टीम के पुलिस ने उसे रोका। पुलिस द्वारा ट्रकोंं का पीछा करने के दौरान मवेशी लदे ट्रको को बंगाल की ओर पास कराने वाले दलाल पुलिस को देखते ही सक्रिय हो गये। पुलिस ने जैसे ही ट्रकों को रोका, आगे सफेद रंग की स्कार्पियों में बैठे दलालों ने पुलिस को रिश्वत देने की कोशिश की। पुलिस ने दलालों को भी हिरासत में ले लिया और मैथन थाना को सौंप दिया। इस पूरी छापामारी के दौरान दलाल नशीद खान के साथ मो अरमान खान, जसीम खान, मो मंजूर खान सहित एक स्कार्पियों, लगभग 89350 रुपये, 7 मोबाइल फोन बरामद हुआ। पुलिस ने जब स्कार्पियों की तलाशी ली तो अंदर से पुलिस के पहनने वाले जैकेट के साथ दो लाठी भी मिला। 60 गाय एवं बैल गौशाला भेज दिया गया।
hin_Deva hin_Deva